Ŝaista Ikramullah

Begum Ŝaista Suhraŭardi Ikramullah (22a de julio 1915 – 11a de decembro 2000) estis pakistana bengala politikisto, diplomato kaj verkisto. Ŝi estis la unua islamanino kiu havis doktorigon el la Universitato de Londono. Ŝi estis la ambasadoro de Pakistano en Maroko el 1964 al 1967, kaj estis ankaŭ delegito en Unuiĝintaj Nacioj.

 Politika kariero 
Post dia edziniĝo, ŝi estis unu el la unuaj hindiaj islamaninoj en sia generacio kiu ne sekvis la purdahon (hejma kaŝiĝo). Muhammad Ali Jinnah inspiris ŝin eniri en politiko. Ŝi estis estro de la Federacio de Islamaj Studentinoj kaj de la Virina Subkomitato de la Tuthindia Islama Ligo.

En 1945, ŝi ricevis peton de la Registaro de Hindio por partopreni en la Kongreso por Pacifikaj Rilatoj. Jinnah konvinkis ŝin ne akcepti la proponon, ĉar li deziris, ke ŝi estu reprezentanto de la Islama Ligo kaj ke ŝi parolu por lia konto.

Ŝi estis elektita por la Konstitucifara Asembleo de Hindio en 1946, sed ŝi neniam kunsidis, ĉar la politikistoj de la Islama Ligo tion ne faris.

Ŝi estis unu el du virinoj reprezentantoj en la unua Konstitucifara Asembleo de Pakistano en 1947.Begum Shaista Ikramullah en la retejo storyofpakistan.com, Alirita la 30an de aprilo 2019

Ŝi estis ankaŭ delegito en Unuiĝintaj Nacioj, kaj laboris por la Universala Deklaracio de Homaj Rajtoj (1948) kaj en la Konvencio kontraŭ la Genocido (1951)."NCRI Women's Committee - Women in History - 22 July". Women.ncr-iran.org. 28a de julio 2018. Alirita la 30an de aprilo 2019Status of the Convention  24a de septembro 2014

Ŝi estis la ambasadoro de Pakistano en Maroko el 1964 al 1967.

 Referencoj 

Kategorio:Pakistanaj diplomatoj
Kategorio:Pakistanaj politikistoj
Kategorio:Pakistanaj verkistoj
Kategorio:Pakistanaj ambasadoroj en Maroko
Kategorio:Suhrawardy-familio